কেইলি স্পেনি
কেইলি স্পেনি (ইংরেজি: Cailee Spaeny; জন্ম: ১৯৯৭/১৯৯৮) একজন মার্কিন অভিনেত্রী। তিনি প্রিসিলা (২০২৩) চলচ্চিত্রে প্রিসিলা প্রেসলি চরিত্রে অভিনয়ের জন্য সুপরিচিত এবং এই কাজের জন্য তিনি শ্রেষ্ঠ অভিনেত্রী বিভাগে ভোল্পি কাপ অর্জন করেন ও নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। স্পেনির প্রথম উল্লেখযোগ্য কাজ হল বিজ্ঞান কল্পকাহিনীনির্ভর প্যাসিফিক রিম আপরাইজিং (২০১৮); এরপর সেই বছর তিনি ব্যাড টাইমস অ্যাট দি এল রয়্যাল, অন দ্য বেসিস অব সেক্স ও ভাইস চলচ্চিত্রে অভিনয় করেন। তিনি এফএক্স অন হুলুর ডেভস (২০২০) ও এইচবিওর মেয়ার অব ইস্টটাউন (২০২১) সীমিত ধারাবাহিকে পার্শ্ব চরিত্রে এবং ভীতিপ্রদ দ্য ক্রাফট: লেগ্যাসি (২০২০) চলচ্চিত্রে শ্রেষ্ঠাংশে অভিনয় করেন।